OzLabs/hebrew-wiki-articles huggingface dataset:
אחמד אל-עכאישי

אחמד אל-עכאישי (בערבית: أحمد العكايشي; נולד ב-23 בפברואר 1989 בביזרטה, תוניסיה) הוא כדורגלן תוניסאי המשחק בעמדת החלוץ ובנבחרת תוניסיה באל-עהד.

==קריירת מועדונים==
לפני עונת 2009/10 אל-עכאישי שיחק בקבוצה אטואל דו סאהל התוניסאית ובחודש אוגוסט הבקיע ארבעה שערים במשחק אחד נגד היריבה העירונית חמאם-סוסה בניצחון הקבוצה 1-5. בקיץ 2011 אל-עכאישי עזב את הליגה המקומית והצטרף לאינגולשטאדט 04 מההבונדסליגה השנייה. בשנת 2013 חזר למולדת ושיחק באספרנס תוניס ובקבוצה בה התחיל, אטויל דו סאהל. בין לבין התעניינה בשירותיו קבוצת הצ'מפיונשיפ, רדינג, אולם המעבר לא יצא אל הפועל. בשנת 2016 חתם באל-איתיחאד מההליגה הסעודית.

==נבחרת תוניסיה==
אל-עכאישי זומן לנבחרת לראשונה בטורניר גביע אפריקה לאומות 2010 שנערך באנגולה. כמו כן, הופיע אל-עכאישי במדי הנבחרת גם בגביע אפריקה בשנת 2015. באותו טורניר כבש שלושה שערים והיה אחד מחמשת מלכי השערים של הטורניר. את אחד משעריו באותו טורניר כבש אל-עכאישי בתיקו 1-1 נגד קונגו, אשר העלה את תוניסיה לשלב הבא מהמקום הראשון בבית.

==קישורים חיצוניים==

==הערות שוליים==

קטגוריה:כדורגלנים תוניסאים
קטגוריה:חלוצי כדורגל תוניסאים
קטגוריה:ביזרטה: כדורגלנים
קטגוריה:כדורגלני אטואל דו סאהל
קטגוריה:כדורגלני אינגולשטאדט 04
קטגוריה:כדורגלני אספראנסה דה תוניס
קטגוריה:כדורגלני אל-איתיחאד
קטגוריה:כדורגלני אל-איתיפאק
קטגוריה:כדורגלני א-שחאניה
קטגוריה:כדורגלני אל-אהלי (דוחה)
קטגוריה:כדורגלני מועדון הכדורגל כווית
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:תוניסאים שנולדו ב-1989
דלתא סנטר

דלתא סנטר (באנגלית: Delta Center) הוא היכל ספורט ובידור הממוקם בעיר סולט לייק סיטי. דלתא סנטר הוא אולם הבית הרשמי של קבוצת ליגת ה-NBA יוטה ג'אז. ההיכל מכיל 19,911 מקומות ישיבה בתצורת כדורסל.

האולם נפתח ב-1 באוקטובר 1991. עלות בנייתו הייתה כ-164 מיליון דולרים.

החל מ-1 ביולי 2023 חזר האולם לשמו המקורי, דלתא סנטר, בו החזיק מאז היווסדו ועד 2006, לאחר שהיוטה ג'אז חתמו על הסכם עם החברה. בתקופת הביניים נקרא "ויוינט סמארט הום ארנה". <ref></ref>

ב-2024 נקבע האולם גם כאולמה הביתי של קבוצת התרחבות חדשה בליגת ה-NHL, שתחליף את אריזונה קויוטיס שפעילותה הופסקה.

== קישורים חיצוניים ==

* 

== הערות שוליים ==

קטגוריה:אולמות כדורסל בארצות הברית
קטגוריה:יוטה: מבנים
קטגוריה:סולט לייק סיטי: ספורט
קטגוריה:יוטה ג'אז
שחיינית (עוף)

שחיינית (שם מדעי: Phalaropus) הוא סוג של עופות מים ממשפחת החרטומניים הכולל 3 מינים הקרובים לארנריות. 
== מאפיינים ==
מינים אלה חיים בחצי הכדור הצפוני, כשמין אחד חי באמריקה הצפונית ושניים מצויים בצפון אירואסיה בקיץ ונודדים דרומה בחורף. 

הם בעלי צבעים שחורים-חומים עם חזה אדום, ראש לבן ומקור ארוך ושחור. הם מבלים את רוב זמנם במים. 

שלושת המינים מתייחדים בכמה מאפיינים: א. דרך השגת המזון: השחייניות מבצעות שחייה מהירה במעגלים, יוצרות מערבולת קטנה ומלקטות את חרקי המים, העולים כתוצאה מכך. בדרך זו הן תופסות גם סרטנים ירודים קטנים. ב. היפוך בתפקידי המין: הנקבות צבעוניות יותר מהזכרים, מחזרות אחריהם ונלחמות נגד נקבות אחרות כדי לזכות בבן זוג. ג. פוליאנדריה (נקבה אחת מתרבה עם כמה זכרים): לאחר הטלת הביצים עוזבת הנקבה את הקן ויוצאת לחפש בן זוג אחר. הזכר נשאר לדגור ולטפל בצאצאים.

בנוסף, השחייניות מתאפיינות בקרומי שחייה נפרדים, כלומר, אחד בכל אצבע. מאפיין זה קיים אצל עוד כמה עופות מים, כמו האגמייה.

במינים הנודדים הנקבות יוצאות דרומה כאשר מסתיימת סדרת ההטלות שלהן. הזכרים עם הצאצאים הצעירים יוצאים חודש-חודשיים מאוחר יותר.

==מיון==
בסוג שלשוה מינים, שני הראשונים מצויים בישראל:
*שחיינית צרת-מקור (Phalaropus lobatus)
*שחיינית רחבת-מקור (Phalaropus fulicarius)
*שחיינית תלת-גונית (Phalaropus tricolor)
==קישורים חיצוניים==

קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:חרטומניים
מלך טוקיו

מלך טוקיו (אנגלית: King Of Tokyo) הוא משחק קוביות שמשלב אסטרטגיה ומזל, לשניים עד שישה שחקנים. המשחק נוצר בשנת 2011 באנגלית, על ידי ריצ'רד גארפילד (ממציא המשחק מג'יק).

המשחק סובב סביב מפלצות דמיוניות שמשחקים השחקנים אשר נלחמות אחת בשנייה כדי לשלוט בעיר טוקיו ולהישאר בחיים עד לסוף המשחק. המשחק יצא בעברית על ידי חברת "הקוביה".

למשחק יצאו מספר הרחבות ובשנת 2016 יצאה למשחק מהדורה חדשה באנגלית. כמו כן, יצאה גרסה נוספת למשחק שנקראת "מלך ניו יורק" (King Of New York).

== קישורים חיצוניים ==

* [http://www.pundak.co.il/reviews/boardgames/458-king-of-tokyo סקירה עם הסבר למשחק באתר הפונדק]

קטגוריה:משחקי קופסה
קטגוריה:משחקי קובייה
קיווית

קיווית (שם מדעי: Vanellus) הוא סוג של עוף ממשפחת החופמיים.

עופות אלה בעלי רגליים ארוכות, מקור קצר בצבעים שחור עד כתום, לעיתים עם דלדלים אדומים או צהובים. הראש גדול עם פסים סביבו או סביב העיניים. אורכם יכול להגיע ל-30 ס"מ.

עופות אלו מצויים במגוון בתי גידול, בעיקר באזורים טרופיים וסובטרופיים וגם בישראל. הם אינם קשורים למקווי מים או לחולות. מינים מסוימים חיים באזורים צפוניים, ונודדים בחורף דרומה.

הם ניזונים מטרף קטן שהם מוצאים על הקרקע. רוב הזמן הם מהלכים על הקרקע, ויעופפו רק כאמצעי הימלטות הכרחי.

==מינים==

==גלריה==
<gallery mode=packed heights=130 widths=130>
קובץ:Vanellus tricolor - Gretna.jpg
קובץ:Vanellus spinosus - Spur-winged Lapwing 01-2.jpg|סיקסק
קובץ:Vanellus cinereus (with 2 juveniles).JPG
קובץ:BK3U7978.jpg
</gallery>

== קישורים חיצוניים ==

== הערות שוליים ==

קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:חופמיים
קלארנס הובנר

קלארנס ראלף הובנר (באנגלית: Clarence Ralph Huebner; 24 בנובמבר 1888 – 23 בספטמבר 1972) היה גנרל בצבא ארצות הברית, אשר פיקד על כוחות במלחמת העולם השנייה.

==ביוגרפיה==
===ראשית חייו===
הובנר נולד ב-24 בנובמבר 1888 בבאשטון, קנזס, ובשנת 1910 התגייס לצבא ארצות הברית. הובנר שירת ברגימנט הרגלים ה-18, ובשנת 1916 קודם לדרגת סמל.

במהלך מלחמת העולם הראשונה לחם הובנר כחלק מרגימנט הרגלים ה-28, שהשתייך לדיוויזיה ה-1, ולחם עמו בקרב סן-מייל ובמתקפת מז-ארגון. במהלך הקרבות נהרג מפקד הגדוד ה-2 של הרגימנט, והובנר מונה למחליפו. על פעולותיו בקרבות קיבל הובנר את עיטורי צלב השירות המצוין (2 פעמים), מדליית השירות המצוין וכוכב הכסף.

לאחר המלחמה מילא הובנר תפקידי מטה והדרכה שונים, ובין השנים 1929–1933 פיקד על פורט-לינוורת'.

===מלחמת העולם השנייה===
בשנת 1943 מונה הובנר למפקד הדיוויזיה ה-1, לאחר שמפקדה טרי אלן הודח בשל חוסר משמעת בדיוויזיה. הובנר שיקם את המשמעת בדיוויזיה, והוביל אותה במהלך הפלישה לנורמנדי בלחימה בחוף אומהה. לאחר מכן פיקד הובנר על הדיוויזיה במהלך מבצע קוברה, בקרב על אאכן ובקרב יער הירטגן. בינואר 1945 מונה הובנר למפקד הקורפוס ה-5 במקום לאונרד ג'רואו, ופיקד עליו במהלך פלישת בעלות הברית המערביות לגרמניה, וכוחותיו היו הראשונים שיצרו קשר עם הצבא האדום על נהר האלבה.

===לאחר המלחמה===
במהלך שנת 1949 היה הובנר מפקד כוחות הכיבוש האמריקנים בגרמניה, ובשנת 1950 פרש מהצבא. לאחר מכן מונה למפקד ההגנה האזרחית בניו יורק, וכיהן בתפקיד זה עד לשנת 1961.

ב-23 בספטמבר 1972 מת הובנר בביתו בוושינגטון די. סי., ונקבר בבית הקברות הלאומי ארלינגטון, וירג'יניה, יחד עם שתי נשותיו.

==קישורים חיצוניים==

* [https://web.archive.org/web/20070520225856/http://cgsc.leavenworth.army.mil/carl/resources/ftlvn/ww2.asp#huebner קלארנס הובנר]

קטגוריה:קצינים אמריקאים במלחמת העולם הראשונה
קטגוריה:אמריקאים מעוטרי אות לגיון ההצטיינות
קטגוריה:גנרלים אמריקאים במלחמת העולם השנייה
קטגוריה:מפקדי גייסות בצבא ארצות הברית במלחמת העולם השנייה
קטגוריה:מפקדי ארמיות בצבא ארצות הברית במלחמת העולם השנייה
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי כוכב הארד
קטגוריה:אישים הקבורים בבית הקברות הלאומי ארלינגטון
קטגוריה:מעוטרי צלב המלחמה
קטגוריה:מפקדי הדיוויזיה הראשונה (ארצות הברית)
קטגוריה:מעוטרי צלב השירות המצוין
קטגוריה:מעוטרי כוכב הכסף
קטגוריה:מעוטרי לב הארגמן
קטגוריה:מפקדי הקורפוס החמישי בצבא ארצות הברית

קטגוריה:אמריקאים שנולדו ב-1888
קטגוריה:אמריקאים שנפטרו ב-1972
קטגוריה:בוגרי מכללת פיקוד ומטה הכללי של צבא ארצות הברית
קטגוריה:סגל מכללת פיקוד ומטה הכללי של צבא ארצות הברית
כיאוניס לבן

כיאוניס לבן (שם מדעי: Chionis albus), הוא מין של עוף מסדרת החופמאים השייך למשפחה כיאוניסיים והוא העוף היבשתי היחיד החי ביבשת אנטארקטיקה.

אורכו 38-41 ס"מ ומוטת כנפיו 76-80 ס"מ. הכיאוניס בעל גוף עגלגל עם כסות פלומה לבנה, פנים ורודות חפות מנוצות ומקור אפור מעוקל. לכיאוניס אין קרומי שחייה על רגליו.

הכיאוניס נפוץ רק באזורים הקפואים של אנטארקטיקה וסביבותיה - בסקוטיה ארק, איי אורקני הדרומיים ובדרום ג'ורג'יה. לעיתים רחוקות הכיאוניס ינדוד צפונה לאקלים חמים יותר אך הוא מותאם לחיים באקלים הקשה.

הכיאוניס מוצא את מזונו על הקרקע הקרה. הוא נטפל לעופות אחרים ובעיקר לפינגווינים הנפוצים באזור האנטארקטי, שם הוא מצוי בשולי המושבות, חוטף קריל או דגים ממקור פינגווינים שמאכילים את גוזליהם. הוא גם טורף את הביצים וכן אפרוחים בני יומם, אך מעבר לכך הם גדולים מדי בשבילו. הוא ניזון בנוסף מנבלות, צואה, דגים, תולעים ומשיירי אוכל אנושי.

==קישורים חיצוניים==

==הערות שוליים==

כיאוניס מנקר עור מת מ[[לובודון הסרטנים.]]

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:כיאוניסיים
קטגוריה:עופות האיים הסאב-אנטארקטיים
כיאוניס שחור-פנים

כיאוניס שחור-פנים (שם מדעי: Chionis minor) הוא מין של עוף מסדרת החופמאים השייך למשפחה כיאוניסיים. הוא קטן מעט מקרובו - כיאוניס לבן.

אורכו של הכיאוניס 38–41 ס"מ, מוטת כנפיו 74–79 ס"מ ומשקלו 460–730 גרם. הוא עוף עגלגל עם פלומה לבנה והרגליים חסרות קרומי שחייה. ראשו גדול והפנים שחורות עם מקור עבה ומעוקל. הזכרים גדולים מהנקבות במין זה.

כיאוניס זה חי רק באזור האנטארקטי של האוקיינוס ההודי, באיי הנסיך אדוארד (Prince Edward Islands) שליד חופי דרום אפריקה, באיי קרוזה ואיי קרגלן ומגיע עד להאי הרד ואיי מקדונלד. הוא מצוי בחופי אזורים ארקטיים בסמוך למושבות של עופות ימיים, כלבי ים או מושבות אנושיים.

הכיאוניס הוא אוכל-כול הניזון מנבלות, צואה, שיירים ימיים ושיירים אנושיים, הוא גם ניזון מאצות ומצמחיה אך גם טורף דגים, חסרי חוליות, ביצים וגוזלי פינגווינים. הוא גם יחטוף לפינגווינים את מזונם.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1841
קטגוריה:טקסונים שתוארו בידי גוסטב הארטלאוב
קטגוריה:כיאוניסיים
קטגוריה:עופות האוקיינוס ההודי
קטגוריה:עופות האיים הסאב-אנטארקטיים
גירושים מקסיקניים

גירושים מקסיקניים הוא מונח משנת 1960 המתאר תקופה שבה תושבי ניו יורק נסעו למקסיקו לצורך גירושין. באותם הימים, תהליך הגירושין במקסיקו, היה קל יותר, מהיר יותר וזול מאשר רוב מדינות ארצות הברית וידוענים כגון: ג'וני קרסון, ריצ'רד ברטון, אליזבת טיילור, מרילין מונרו, קתרין הפבורן וצ'ארלי צ'אפלין התגרשו בצורה זו. המונח מוזכר גם בספר בדרכים של ג'ק קרואק שם מתייחסים לגירושים במקסיקו כאל "חפוז". בחוק המקסיקני, נשים אינן נדרשות להיות נוכחות במהלך שימוע הגירושין והן יכולות להיות מיוצגות על ידי עורך דין.
ב-1970 בהתאם לחוק הפדרלי המקסיקני, רוב בתי המשפט במקסיקו הפסיקו לערוך שימועי גירושין למי שאינו תושב מקסיקו.

==בתרבות==
*המונח מוזכר בשירם של להקת "היטיובס" "What Do You Want from Life?"
*מונח מוזכר בשירו של טום וייטס "The Part You Throw Away" 
*מונח מוזכר בשיר שהולחן על ידי ברט בכרך "Mexican Divorce" ובוצע על ידי להקת "הדריפטס"
*בעונה הרביעית, פרק עשירי של התוכנית המופע של אנדי גריפית'
*בסדרה הדרמה המשפטית פרי מייסון המונח מוזכר מספר פעמים

קטגוריה:גירושים
קטגוריה:דיני משפחה
אוכלי עלים

[[טפיר ברזילאי אוכל עלים.]]
[[קואלה ניזונה מעלי אקליפטוס שהם מזונה היחידי.]]
אוכלי עלים הם בעלי חיים אוכלי צמחים הניזונים מעלי עצים ושיחים. עלי העצים מכילים תאית והם קשים לעיכול, דלים בחומרים מזינים ובחלקם רעילים. יצורים הניזונים מעלים הם בעלי מעיים מוארכים, עיכול איטי ולרבים מהם יש במעיים בקטריות מועילות העוזרות להם לפרק את התאית הקשה. מינים פחות מותאמים לאכילת עלים מעדיפים לאכול מעט מכל עץ ומכל עץ בוחרים את העלים הכי קטנים, בשלים ורכים, בהם יש יותר אנרגיה והם גם פחות רעילים.

מיני חיות אלה דומים ללוחכי העשבים ותת-קבוצה של אוכלי העלים הם לוחכי עלים (Browsing) שהם חיות אוכלות עשב בעיקרם אך ניזונים גם מעלים ולשם כך מגיעים לעצים מהקרקע.

==מינים אוכלי עלים==
ישנם מעט מיני חולייתנים הניזונים מעלים, בעיקר עקב הקושי לאחסן ולעכל את העלים מבלי לאבד יותר מדי אנרגיה. הם התפתחו לאחר המינים שניזונו מטרף או מנבלות.

אכילת עלים לא מתאימה לאורח החיים של עופות מעופפים. אחד הבודדים שתזונתו כן מבוססת על עלים זה ההואצין הניזון מעלים ענקיים ביערות האמזונאס ומשתמש בבקטריות שבבטנו כדי להפיק מהעלים אנרגיה. בסוף הארוחה הוא פולט לשלשת מצחינה שמזכירה ריח של פרות ומשם כינויו "ציפור הבקר". גם התוכיליל הניו זילנדי ניזון מעלים ענקיים. שכווי האשוח והשכווי הענק הם היחידים שיכולים לעכל עלים מחטניים.

מספר יונקים החיים על עצים ניזונים מהם באופן כמעט בלעדי: מספר עטלפים, עצלנים, הקואלה, קופים (ובייחוד השאגן) ולמורים שונים ואלו בעלי גופים גדולים, טפרים חזקות ואורח חיים איטי העוזר להם לעכל לאט את ארוחותיהם. 

גם יצורים החיים יותר למטה כמו הטפיר, הפיל, הג'ירפה והאוקפי ניזונים בעיקר מעלים.

מבין הזוחלים בולטים האיגואנות וכמה צבים הניזונים מעלים שנפלו.

ישנם גם מינים רבים של חסרי חוליות שניזונים מעלים, כגון מינים שונים של חלזונות, חיפושיות, זחלי פרפרים, נמלים וטרמיטים. רבים מהם מוגנים מרעלי העלים.

==ראו גם==
*לוחכי עלים

*
מורוקי דרומי

מורוקי דרומי (שם מדעי: Brachyteles arachnoides) הוא מין קוף דרום אמריקני המצוי אך ורק בדרום ברזיל והוא הקוף רחב האף הגדול ביותר בעולם.

אורכו של המורוקי 55-78 ס"מ ואורך זנבו 74-80 ס"מ. הוא שוקל 9-15 ק"ג. הנקבות קטנות יותר ואורכם 46-63 ס"מ, אורך הזנב 65-74 ס"מ ומשקלם 8-11 ק"ג. הם בעלי פרווה אדמונית, ראשים כהים וזרועות ארוכות וחזקות והזנב חסון וגמיש.

המורוקים חיים בחבורות קטנות ביערות הגשם הטרופיים של האמזונאס. הם אוכלים בעיקר עלים רעננים מצמרות העצים הגבוהים וגם פרחים, נצרים, פירות וירקות אך לא בשר.

מורוקי זה מצוי בסכנת הכחדה עקב ציד ועקב כריתת יערות הגשם.

==קישורים חיצוניים==

מורוקי על עץ

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1806
קטגוריה:טקסונים שתוארו בידי אטיין ז'ופרואה סנט-אילר
קטגוריה:קופי עכביש
קטגוריה:ברזיל: יונקים
קטגוריה:ברזיל: מינים אנדמיים
סוכנות הפשע הלאומית (בריטניה)

סוכנות הפשע הלאומית (באנגלית: National Crime Agency) היא סוכנות לאומית לאכיפת חוק, מודיעין משטרתי ושיטור בממלכה המאוחדת שנוסדה בשנת 2013 כגוף ממשלתי, יורש לסוכנות SOCA. הסוכנות נטלה סמכויות נוספות מסוכנויות אכיפת חוק אחרות ונחשבת לסוכנות המובילה בבריטניה למאבק בפשע המאורגן, בסחר לא חוקי בנשק, סמים ובבני אדם, לוחמת סייבר, ביקורת גבולות (באמצעות כוח הגבול הבריטי) ופשע כלכלי ואחראית לחקירת כל סוגי פשע בבריטניה.

הסוכנות משתפת פעולה באופן הדוק עם משרד ההונאה החמורה, עם כוחות משטרה מקומיים וגם אינטרפול ויורופול וסוכנויות אכיפת חוק בינלאומיות אחרות. מנכ"ל סוכנות הפשע הלאומית היא לין אואנס. זו הסוכנות העיקרית האחראית על ענייני שיטור בבריטניה. הסוכנות מתחזקת מאגר נתונים ארצי ומנהלת את הלשכה הלאומית לנעדרים.

הסוכנות נחשבת לסוכנות העיקרית לחקירת פשעים ומקבילה ל-FBI האמריקאי בסמכויותיה.

== סמכויות ותפקידים ==

* חקירת פשעים חמורים: רצח, סחר בסמים, טרור, הונאות פיננסיות, פשעי מחשב וסייבר.
* פשע מאורגן: פירוק כנופיות פשע מאורגן ופגיעה בפעילותן.
* שיתוף פעולה בינלאומי: עבודה עם סוכנויות אכיפת חוק אחרות ברחבי העולם כדי להילחם בפשיעה בינלאומית.
* תמיכה בסוכנויות אחרות: מתן תמיכה וסיוע לסוכנויות אכיפת חוק אחרות בבריטניה.

==מנכ"ל==
{|class="wikitable" style="text-align:center; width:50%"
!#
!דיוקן
!שם
!תקופת כהונה
!משך כהונה
|-
| 1 || קית' בריסטו || 7 באוקטובר 2013 - 4 בינואר 2016 || 3 שנים, 9 חודשים
|-
| 2 || || לין אואנס || 4 בינואר 2016 - 4 בדצמבר 2021 || 5 שנים, ו-274 ימים
|-
|
|
|גראם ביגר
|15 באוגוסט 2021- מכהן
|
|}

== ראו גם ==

* FBI- המקבילה האמריקאית.
* להב 433- המקבילה הישראלית.

==קישורים חיצוניים==
* 

* [http://www.homeoffice.gov.uk/publications/consultations/policing-21st-century/ "Policing in the 21st century: reconnecting police and the people"] – Home Office consultation paper
* [http://www.homeoffice.gov.uk/publications/crime/nca-creation-plan "The National Crime Agency: A plan for the creation of a national crime-fighting ability"]

קטגוריה:קהילת המודיעין הבריטית
קטגוריה:הממלכה המאוחדת: ארגונים
סימקה מאטרה בגירה

סימקה מאטרה בגירה 
סימקה מאטרה בגירה 
סימקה מאטרה בגירה 
מושב הנהג + 2, בשורה הקדמית, בסימקה מאטרה בגירה 
סימקה מאטרה בגירה, שנת 1974 
לוח שעוני הבקרה - סימקה מאטרה בגירה 

סימקה מאטרה בגירה (בצרפתית: Matra-Simca Bagheera) מכונית ספורט בסגנון קופה, המאופיינת בשלושה מושבים קדמיים סמוכים, נוצרה על ידי קבוצת ההנדסה מאטרה (Matra) בשיתוף עם סימקה, וקרייזלר אירופה.

משנת 1973-1980 יוצרו 47,402 יחידות, (30,242 יחידות בדגם ה-1,442 סמ"ק ו- 17,160 יחידות בדגם ה-1,294 סמ"ק).

==היסטוריה==

הסימקה מאטרה בגירה (על שם בגירה, הטיגריס בספר הג'ונגל של רודיארד קיפלינג) הוצגה ב-14 באפריל 1973. המכונית הייתה מבוססת על הסימקה 1100 TI, כולל רכיבי המנוע, המתלה הקדמי, ההגה, ומערכת הבלמים.

הגוף היה עשוי מ- פוליאסטר רכוב על מבנה פלדה. שלושת מושבי הקונספט הקדמיים הושארו, והיו סימן היכר בולט לסימקה מאטרה בגירה.

בשנת 1980, שהייתה שנת הייצור האחרונה של הסימקה מאטרה בגירה, בעקבות מכירת קרייזלר באירופה על ידי ה- PSA (פיג'ו - סיטרואן), המותג שונה ל- טלבוט-Matra, (טלבוט מאטרה).

הדגם שהחליף את "סימקה מאטרה בגירה" היה מאטרה מורנה שיוצר בין השנים 1980–1983.

==מפרט טכני ומידות==
* 3 דלתות
* מנוע מרכזי - אחורי רכוב מאחורי תא הנוסעים
* מנוע 4 צילינדרים בנפח 1,294 סמ"ק, המפתח 84 כ"ס
* מנוע 4 צילינדרים בנפח 1,442 סמ"ק, המפתח 90 כ"ס (הוצג בשנת 1976). מדגם זה יוצרו 30,242 יחידות.
* תאוצה 0-100 קמ"ש 11.5 שניות (בדגם 1,294 סמ"ק)
* תאוצה 0-100 קמ"ש 10.5 שניות (בדגם 1,442 סמ"ק)
* מהירות שיא 183 קמ"ש (בדגם 1,294 סמ"ק)
* מהירות שיא 190 קמ"ש (בדגם 1,442 סמ"ק)
* בלמי דיסק
* פנסים קדמיים - נשלפים
* הגה - שטוח בחלקו התחתון
* אורך הרכב - 3,974 מ"מ
* גובה - 1,175 מ"מ
* משקל - 980 ק"ג לדגם 1,294 סמ"ק
* משקל 1,015 ק"ג לדגם 1,442 סמ"ק

== תמונות ==
<gallery>
Bagheera int.jpg| תא הנהג בסימקה מאטרה בגירה
Bagheera Type I 05.JPG| מנוע הסימקה מאטרה בגירה
1974 MATRA SIMCA BAGHEERA, pic 9.JPG| החלון האחורי בסימקה מאטרה בגירה
Bagheera Type I 03.JPG| קדמת הסימקה מאטרה בגירה, כולל גלגל רזרבי
Bagheera Type I 06.JPG| תא המטען האחורי (מתחתיו בנוי מנוע הסימקה מאטרה בגירה)
Bagheera Type I 04.JPG| מבט להגה הסימקה מאטרה בגירה (שטוח בחלקו התחתון) וללוח מחוונים 
1975MatraSimcaBagheeraSCoupe-seats.jpg| שלושת המושבים הקדמיים בסימקה מאטרה בגירה
1976 Matra Bagheera S pic3.JPG| סימקה מאטרה בגירה, שנת 1976
1976 Matra-Simca Bagheera (19636669109).jpg| סימקה מאטרה בגירה, שנת 1976
Talbot matra bagheera.jpg| טלבוט מאטרה בגירה
</gallery>

==ראו גם==
* סימקה
* טלבו
* מאטרה ראנצ'ו
* סימקה 1000 קופה

==לקריאה נוספת==
* [https://www.youtube.com/watch?v=Os_uPhK7u-E| סימקה מאטרה בגירה ] (2:24 דקות), יו-טיוב
* [https://www.youtube.com/watch?v=vfSWRkWAvf0| סימקה מאטרה בגירה ] (7:12 דקות), יו-טיוב
* [https://translate.google.co.il/translate?hl=iw&sl=en&u=http://www.matrasport.dk/Cars/Bagheera/history.html&prev=search סימקה מאטרה בגירה ]

== קישורים חיצוניים ==

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1973
מאטרה בגירה
קטגוריה:רכבי מאטרה
קטגוריה:מכוניות צרפתיות
קטגוריה:מכוניות מנוע אחורי
סיפורים קצרים מהוגוורטס: כוח, פוליטיקה, ורוחות רפאים מטרידות

סיפורים קצרים מהוגוורטס: כוח, פוליטיקה, ורוחות רפאים מטרידות הוא ספר אלקטרוני שנכתב על ידי ג'יי קיי רולינג ויצא לאור ב-6 בספטמבר 2016 בכמה שפות בעת ובעונה אחת. 
ספר זה פורסם ביחד עם עוד שני ספרים:
* הוגוורטס: מדריך לא אמין ולא מושלם
* סיפורים קצרים מהוגוורטס: גבורה, מצוקה, ותחביבים מסוכנים
הספר מרחיב אודות הדמויות הוראס סלגהורן ודולורס אמברידג'.

==הערות שוליים==

קטגוריה:הארי פוטר
רנו 4

רנו 4
רנו 4
רנו 4 סלובני, מבט לתא הנהג, שימו לב למוט ההילוכים מימין להגה
טנדר - רנו 4
רנו 4, גרסת פלאיין-איר
רנו 4 (בצרפתית: 4 Renault) היא מכונית סופרמיני בסיסית מתוצרת יצרנית הרכב הצרפתית רנו אשר יוצרה בין השנים 1961–1992, ממנה יוצרו כ-8,000,000 יחידות.

רנו 4 הייתה ידועה גם בשם 4L.

==היסטוריה==
רנו 4 תוכננה כמתחרה לדה-שבו של חברת סיטרואן. הרנו 4 הושקה ביולי 1961. עד שנת 1966 נמכרו כמיליון יחידות.

הרנו 4 הייתה מכונית האצ'בק בסיסית עם לוח מחוונים פשוט וחלונות הזזה.

הרנו 4 יוצרה והורכבה בצרפת, ספרד, בלגיה, קולומביה, סלובניה, (575,960 יחידות), פורטוגל, מקסיקו, צ'ילה, ארגנטינה, אירלנד, איטליה, (41,089 יחידות נבנו על ידי אלפא רומיאו), אוסטרליה, מרוקו ואלג'יריה.

בתחילת 2021 הודיעה חברת רנו על דגם חדש שיקרא "רנו 4".

== בישראל ==
רנו 4, בשל היותה זולה, עבירה בשטח, וחסכונית בדלק, הייתה רכב צמוד לקצינים בדרגות רב-סרן וסגן אלוף במהלך שנות השבעים. באותה תקופה היא גם הייתה פופולרית כרכב לשימוש הקיבוצים (לחברי הקיבוץ לא היו רכבים משלהם)<ref></ref>.

==גרסאות==
* 5 דלתות האצ'בק
* 2 דלתות ואן (מסחרית)
* 2 דלתות טנדר
* גרסת גג נפתח (פליין-איר, גרסה מיוחדת)
* רנו 3 – גרסה מוזלת

==מפרט טכני ומידות==
* שישה חלונות צד
* מנוע, הנעה קדמית, 4 צילינדרים 747 סמ"ק המפיק 26.5 כ"ס ו-32 כ"ס
* מנוע 845 סמ"ק (מנוע הדופין בגרסת דה-לוקס)
* מנוע 956 סמ"ק
* מנוע 1,108 סמ"ק (משנת 1978)
* תמסורת 3 מהירויות – ידנית
* תמסורת 4 מהירויות – ידנית משנת 1968
*מוט ההילוכים הזדקר מימין לגלגל ההגה.
* מנוף בלם היד מתחת להגה עד שנת 1983, לאחר מכן הועבר לרצפת הרכב
* מתלים רכים וארוכים
* אורך הרכב – 3,663 מ"מ
* רוחב – 1,430 מ"מ
* גובה – 1,470 מ"מ
* בסיס גלגלים – 2,440 מ"מ
* משקל – 600 ק"ג

==לקריאה נוספת==
* 

==קישורים חיצוניים==

* [https://www.youtube.com/watch?v=83CUbCeFQHQ רנו 4] (3:05 דקות), באתר יוטיוב
* [https://www.youtube.com/watch?v=u98oqr073rc רנו 4] (4:48 דקות), באתר יוטיוב

==הערות שוליים==

קטגוריה:מכוניות סופרמיני
4
קטגוריה:דגמי מכוניות שהושקו ב-1961
קטגוריה:מכוניות צרפתיות
קטגוריה:כלי רכב המורכבים במרוקו
קטגוריה:כלי רכב המיוצרים באלג'יריה
קטגוריה:כלי רכב המורכבים בקולומביה
קטגוריה:כלי רכב המיוצרים באורוגוואי
קטגוריה:כלי רכב המיוצרים במרוקו
קטגוריה:כלי רכב המיוצרים בסלובניה
קטגוריה:כלי רכב המיוצרים בצ'ילה
קטגוריה:כלי רכב המורכבים באירלנד
קטגוריה:כלי רכב המורכבים בארגנטינה
קטגוריה:כלי רכב המיוצרים בפורטוגל
קטגוריה:כלי רכב המיוצרים בספרד
קטגוריה:כלי רכב המיוצרים בבלגיה
ז'וזף גיימו

ז'וזף גיימו (באנגלית: Joseph Guillemot; 1 באוקטובר 1899 - 9 במרץ 1975) היה אתלט צרפתי, אלוף אולימפי (אנטוורפן 1920) בריצת 5000 מטר וסגן-אלוף אולימפי (אנטוורפן 1920) בריצת 10000 מטר.

== ביוגרפיה ==
גיימו נולד וגדל בלה דורה. הוא שרת במלחמת העולם הראשונה. במהלך המלחמה הוא נפגע מגז חרדל והריאה הימנית שלו נפגעה באופן קבוע. ליבו נימצא במנח ימני ולא במנח שמאלי השכיח.

===אלוף אולימפי===
באולימפיאדת אנטוורפן (1920) זכה גיימו בשתי מדליות, זהב וכסף. מדליית זהב, בריצת 5000 מטר בתוצאה של 14:55.6 דקות, לפני פאבו נורמי מפינלנד (15:00.0 דקות) ואריק בקמן משוודיה (15:13.0 דקות). מדליית כסף, בריצת 10000 מטר בתוצאה של 31:47.2 דקות, אחרי פאבו נורמי (31:45.8 דקות) ולפני ג'יימס וילסון מבריטניה (31:50.8 דקות).

באליפות הבינלאומית בריצות שדה (16.1 ק"מ) שנערכה בגלאזגו, סקוטלנד בשנת 1922 זכה גיימו בשתי מדליות זהב, בתחרות האישית ובתחרות הקבוצתית.

באליפות הבינלאומית בריצות שדה (14.5 ק"מ) שנערכה בבריסל, בלגיה בשנת 1926 זכה גיימו בשתי מדליות, זהב וכסף. מדליית זהב בתחרות הקבוצתית ומדליית כסף בתחרות האישית.

גיימו עישן קופסת סיגריות ביום ונפטר בגיל 75 מסרטן ריאות בשנת 1975.

== שיאים אישיים ==
* ריצת 1500 מטר: 4:02.4 דקות (1920)
* ריצת 2000 מטר: 5:34.8 דקות
* ריצת 3000 מטר: 8:42.2 דקות
* ריצת 5000 מטר: 14:55.6 דקות (1920)
* ריצת 10000 מטר: 31:47.2 דקות (1920)

== ראו גם ==
* 

== קישורים חיצוניים ==

* [https://www.youtube.com/watch?v=f3rwH5ddNkU ז'וזף גיימו, ניצח בריצת 5000 מטר, באולימפיאדת אנטוורפן 1920] באתר YouTube 

קטגוריה:ערכים שבהם תבנית בריטניקה אינה מתאימה
קטגוריה:אלופים אולימפיים מצרפת
קטגוריה:אלופים אולימפיים: ריצת 5,000 מטרים
קטגוריה:אתלטים באולימפיאדת אנטוורפן (1920)
קטגוריה:זוכי מדליית כסף אולימפית מצרפת
קטגוריה:שיאני עולם צרפתים: אתלטיקה
קטגוריה:צרפתים שנולדו ב-1899
קטגוריה:צרפתים שנפטרו ב-1975
קטגוריה:צרפתים שנפטרו מסרטן הריאה
הוגוורטס: מדריך לא אמין ולא מושלם

הוגוורטס: מדריך לא אמין ולא מושלם הוא ספר אלקטרוני שנכתב על ידי ג'יי קיי רולינג, על הוגוורטס וסודותיה. הספר יצא לאור ב-6 בספטמבר 2016 בשפות אחדות בעת ובעונה אחת. 

Pottermoer Present הוא אוסף של ג'יי קיי רולינג, המציג ספרים קצרים שהוצגו במקור באתר Pottermore.com. ספרים חושפים את ההשראה של רולינג בכתיבת ספרי הארי פוטר, חושפים פרטים מורכבים על חייהם של דמויות והפתעות מעולם הקוסמים<ref></ref> כמו: אוסף של מידע על טירת הוגוורטס, חדר הסודות, מפת הפורץ, כובע המיון, מחולל הזמן ועוד. בספר, רולינג רומזת כיצד התכוונה לראשונה ליצור ולשנות דברים מסוימים בספרים ונותנת תובנה כללית על תהליך הכתיבה היצירתית שלה בנוגע לספרי הארי פוטר.<ref></ref>

ספר זה אינו חלק מסדרת הארי פוטר, כך שכל קורא שמתחיל לקרוא ומצפה לפרטים של קרבות או דיאלוגים וכו', כמעט בוודאות יתאכזב. אבל יש שם קסם, הסברים והיסטוריה. <ref></ref>

הספר פורסם במקביל לשני ספרים נוספים של רולינג:
* סיפורים קצרים מהוגוורטס: כוח, פוליטיקה, ורוחות רפאים מטרידות
* סיפורים קצרים מהוגוורטס: גבורה, מצוקה, ותחביבים מסוכנים

==פרקים==
# הדרך להוגוורטס
# טקס המיון
# הטירה וסביבתה
# כיתות בהוגוורטס
# תושבי הטירה
# סודות הטירה

==הערות שוליים==

קטגוריה:הארי פוטר
קטגוריה:ספרי ג'יי קיי רולינג
סיפורים קצרים מהוגוורטס: גבורה, מצוקה, ותחביבים מסוכנים

סיפורים קצרים מהוגוורטס: גבורה, מצוקה, ותחביבים מסוכנים הוא ספר אלקטרוני שנכתב על ידי ג'יי קיי רולינג, הספר מתיימר להיות ספר הדרכה למורי הוגוורטס. 

הספר יצא לאור ב-6 בספטמבר 2016 בכמה שפות בעת ובעונה אחת. אך נכון ל-2017 לא יצא תרגום לעברית. 

הספר פורסם במקביל לשני ספרים נוספים של רולינג:
* הוגוורטס: מדריך לא אמין ולא מושלם
* סיפורים קצרים מהוגוורטס: כוח, פוליטיקה, ורוחות רפאים מטרידות
==פרקים==
# מינרווה מקגונגל / אנימאגוס
# רמוס לופין / אנשי זאב
# סיביל טרלוני / החזון
# סילבנוס קטלברן

==הערות שוליים==

קטגוריה:הארי פוטר
שרון חנס

שרון חנס (נולד ב-1972) הוא פרופסור מן המניין בפקולטה למשפטים באוניברסיטת תל אביב, וכיהן כדקאן הפקולטה ממרץ 2017 ועד מרץ 2022. תחומי המחקר וההוראה שלו הם ממשל תאגידי, דיני ניירות ערך וניתוח כלכלי של המשפט.

== ביוגרפיה ==
חנס הוא בוגר תואר ראשון במשפטים ובחשבונאות (שניהם בהצטיינות) מאוניברסיטת תל אביב (1997). במסגרת הפקולטה למשפטים, זכה בתקופת לימודיו בפרס הרקטור ונכלל במשך כל אחת משנות לימודיו ברשימת מצטייני הדקאן. היה חבר מערכת בכתב העת עיוני משפט. את התואר במשפטים השלים בממוצע המדורג במקום הראשון במחזור שלו, מתוך 416 סטודנטים. בחוג לחשבונאות נכלל גם כן ברשימת מצטייני הדקאן בכל אחת משנות לימודיו, והשלים את התואר בממוצע המדורג במקום השני במחזור שלו, מתוך 200 סטודנטים. 
הוא התמחה אצל השופט אליהו מצא בבית המשפט העליון. 
את התואר השני במשפטים עשה באוניברסיטת ניו יורק, שם היה מלגאי של קרן האוזר (1999). עבודת הגמר שלו עסקה בתחום דיני תאגידים. קיבל את התואר בציון הממוצע הגבוה במחזור (1999). 
את הדוקטורט במשפטים כתב באוניברסיטת הרווארד (2001), בנושא דיני תאגידים ומשפט פיננסי, שם היה מלגאי של קרן בייס.

עם שובו לישראל בשנת 2001, הצטרף לסגל הפקולטה למשפטים באוניברסיטת תל אביב. כיהן כמרצה, מרצה בכיר וכפרופסור חבר, וב-2014 קודם לדרגת פרופסור מן המניין.
הוא מלמד קורסים בתחומי המחקר העיקריים שלו, שהם דיני תאגידים ומשפט מסחרי. הוא שימש כסגן הדקאן (2009–2011), כמנהל מרכז-על צגלה למחקר משפטי בין-תחומי, כעורך הראשי של כתב העת Theoretical Inquiries in Law וכמנהל תוכנית תל אביב-ברקלי. הוא לימד קורסים כפרופסור אורח בבתי הספר למשפטים באוניברסיטת נורת'ווסטרן, באוניברסיטת קולומביה ובאוניברסיטת ג'ורג'טאון בארצות הברית.
== חיים אישיים ==
הוא מתגורר בתל אביב עם אשתו, הדר, ושלושת ילדיהם.

== מבחר מאמרים ==
<div style="direction: ltr;">
* Super Hedge Fund" 40 Delaware Journal of Corporate Law 164 (2015)
* Brave New World: A Proposal for Institutional Investors", 16 Theoretical Inquiries in Law (2015)
* Agency Costs and Misrepresentation in Leveraged Firms", 40 The Journal of Corporation Law, 99-141, (with Avraham Tabbach) (2014). 
* Executive Stock Options: The Effects of Manipulation on Risk-Taking", 38 Journal of Corporation Law 533 (with A. Tabbach) (2013)
* Compensating for Executive Compensation: The Case for Gatekeeper Incentive Pay", 98 California Law Review, 385-437 (2010)
* Reverse Monitoring: On the Hidden Role of Employee Stock Ownership Plans", 105 Michigan Law Review (2007)
* The Market for Takeover Defenses", 101 Northwestern University Law Review (2007)
* A Demand-Side Theory of Antitakeover Defenses" 35 Journal of Legal Studies 475 (2006)
</div>

== קישורים חיצוניים ==

* [https://law.tau.ac.il/profile/shannes עמוד הבית של שרון חנס], באתר הפקולטה למשפטים

קטגוריה:בוגרי אוניברסיטת תל אביב
קטגוריה:בוגרי אוניברסיטת תל אביב: משפטים
קטגוריה:בוגרי בית הספר למשפטים באוניברסיטת ניו יורק
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת תל אביב: משפטים
קטגוריה:ישראלים שנולדו ב-1972
פיאט 8V

פיאט 8V
פיאט 8V 
פיאט 8V 
פיאט 8V, סופרסוניק - תא הנהג
פיאט 8V היא מכונית ספורט קופה דו מושבית, שיוצרה על ידי חברת פיאט האיטלקית בין השנים 1952–1954. סך הכול יוצרו 114 יחידות. הפיאט 8V קרויה גם פיאט 8V Zagato.

==היסטוריה==

פיאט 8V תוכננה עבור השוק בצפון אמריקה. ה"פיאט 8V" הוצגה ב-1952 בתערוכת המכוניות בז'נבה. המעצב היה דנטה ג'קוזה ששיתף פעולה עם המעצב הראשי של פיאט לואיג'י ראפי שתכנן את הסגנון הראשון של ה"פיאט 8V". חברת העיצוב האיטלקית היוקרתית של כלי רכב, חברת Zagato הייתה מעורבת בעיצוב יוצא הדופן של הפיאט 8V. המכונית נבנתה ב"מחלקת הפחחות המיוחדת" (Speciali Reparto Carrozzerie) של החברה. 

בינואר 2011 נמכרה פיאט 8V זגאטו במכירה פומבית באריזונה תמורת 1,550,000 דולר.

==מפרט טכני ומידות==

* דו מושבית
* מנוע 8 צילינדרים, 1996 סמ"ק המפיק 105 כ"ס
* מהירות שיא - 204 קמ"ש לדגם ה-5 הילוכים, (190 קמ"ש לדגם ה-4 הילוכים)
* 4 הילוכים ידניים
* 5 הילוכים ידניים
* 2 מאיידים לאב טיפוס
* 3 מאיידים לגרסת מנוע 1996 סמ"ק המפיק 115 כ"ס ו-127 כ"ס
* אורך הרכב - 4,060 מ"מ
* רוחב - 1,500 מ"מ
* גובה - 1,260 מ"מ
* בסיס גלגלים - 2,400 מ"מ
* משקל - 930-950 ק"ג

==ראו גם==

* פיאט

==לקריאה נוספת==
* [https://www.youtube.com/watch?v=FatUXZXB6dI פיאט 8V, זגאטו ] (1:59 דקות), יו-טיוב
* [https://www.youtube.com/watch?v=VqI82PimvnI פיאט 8V, זגאטו ] (14:52 דקות), יו-טיוב
* [https://translate.google.co.il/translate?hl=iw&sl=en&u=http://autoweek.com/article/car-news/million-dollar-fiat-1953-zagato-fiat-8v-elaborata&prev=search פיאט 8V, זגאטו ]
* [https://translate.google.co.il/translate?hl=iw&sl=en&u=http://www.supercars.net/blog/1952%25E2%2586%25921955-fiat-8v-2/&prev=search פיאט 8V ] (1952-1954)

==קישורים חיצוניים==

קטגוריה:מכוניות ספורט
8V
קטגוריה:דגמי מכוניות שהושקו ב-1952
קטגוריה:כלי רכב איטלקיים
נאווית הפסים

נאווית הפסים (שם מדעי: Aphanius fasciatus) הוא דג שוכן קרקעית אנדמי לשפכי נחלים לאורך חופי האגן המזרחי של הים התיכון באזורים בעלי מליחות משתנה.
== מאפיינים ==
אורכו כ-60 מ"מ גופו אפור מפוספס בפסים בהירים, אצל הזכרים הזנב מפוספס בפסים שחורים. בעונת הרבייה נוצרים זיווגים זמניים בין זכר אחד השומר על נחלתו לבין נקבות אחדות המטילות ביצים בודדות או אשכולות ביצים המודבקות לאבנים ולצמחייה התת-המימית.

תזונתה של נאווית הפסים מורכבת מזחלים של חרקי מים, סרטנים, ושאר יצורים ימיים זעירים ולעיתים ניזונה גם מצמחייה תת-מימית. הדג בדרך כלל אינו מתרחק ממקום משכנו ולפיכך נוצרה פרגמנטציה של אוכלוסיות דגים מבודדות לאורך החופים. נראה כי המגע בין אוכלוסיית הדגים המבודדות מתרחש באקראי בעקבות גשמים מרובים או שיטפונות הגורמות להיסחפותם של הדגים לשפכי נחלים סמוכים. בישראל נמצאת בסכנת הכחדה חמורה.

==לקריאה נוספת==

==קישורים חיצוניים==

* [http://www.kotar.co.il/kotarapp/index/Chapter.aspx?nBookID=18534522&nTocEntryID=18625673 נאווית הפסים] בלקסיקון החי והצומח של ארץ-ישראל, 1994.

==הערות שוליים==

קטגוריה:בעלי חיים שתוארו ב-1821
קטגוריה:טקסונים שתוארו בידי אשיל ולנסיין
קטגוריה:נאוויתיים
קטגוריה:בעלי חיים בסכנת היעלמות מארץ ישראל
דני רודריק

דני רודריק (בטורקית: Dani Rodrik, נולד ב-14 באוגוסט 1957, באיסטנבול) הוא כלכלן יהודי-טורקי- אמריקאי ופרופסור בקרן פורד לכלכלה פוליטית בינלאומית בבית הספר לממשל של ג'ון פ. קנדי של אוניברסיטת הרווארד. הוא שימש בעבר פרופסור למדעי החברה של אלברט א. הירשמן במכון למחקר מתקדם בפרינסטון, ניו ג'רזי. 

רודריק פרסם מאמרים רבים בתחומי הכלכלה הבינלאומית, פיתוח כלכלי, וכלכלה פוליטית. השאלה מה נחשב לכלכלה פוליטית טובה ומדוע ממשלות אחדות מצליחות במדיניות כלכלית יותר מאחרות באימוץ הכלכלה הטובה נמצאים במרכז המחקר שלו. יצירותיו כוללות כללים בכלכלה (Economic Rules) ופרדוקס הגלובליזציה (Globalization Paradox)  הדמוקרטיה ואת העתיד של הכלכלה העולמית. הוא גם עורך ראשי של היומון האקדמי Global Policy.

==ספריו==
<div class="mw-content-ltr">
* 
* 
* 
* 
* 
* 

* 
* 
</div>

==קישורים חיצוניים==

* [http://drodrik.scholar.harvard.edu/ Dani Rodrik's home page] 
* [https://web.archive.org/web/20191219012516/https://rodrik.typepad.com/ Dani Rodrik's weblog]
* [http://www.project-syndicate.org/series/roads_to_prosperity/description "Roads to Prosperity"] Dani Rodrik's op/ed column for Project Syndicate
* 
* 
* 
* 

== הערות שוליים ==

קטגוריה:כלכלנים יהודים אמריקאים
קטגוריה:בוגרי אוניברסיטת הרווארד
קטגוריה:סגל המכון למחקר מתקדם
קטגוריה:יהודים טורקים
קטגוריה:בוגרי אקול נורמל סופרייר
קטגוריה:בעלי תואר דוקטור מאוניברסיטת פרינסטון
קטגוריה:אמריקאים ממוצא יהודי-טורקי
קטגוריה:מהגרים מטורקיה לארצות הברית
קטגוריה:אמריקאים שנולדו ב-1957
קטגוריה:סגל בית הספר לממשל באוניברסיטת הרווארד
פורד מאבריק (מכונית)

פורד מאבריק, 2 דלתות קופה, שנת 1972 
פורד מאבריק, שנת 1972, מבט לתא הנהג ו[[לוח מחוונים]] 
פורד מאבריק, 2 דלתות קופה, שנת 1974
פורד מאבריק, 4 דלתות סדאן 
פורד מאבריק, 4 דלתות סדאן שנת 1973 
פורד מאבריק (אנגלית: Ford Maverick) מכונית קומפקטית בתצורות: 2 דלתות קופה, ו-4 דלתות סדאן שיוצרה על ידי יצרנית הרכב פורד ארצות הברית בין אפריל 1969 ל-1977. בשנה הראשונה לייצורה נמכרו כ- 579,000 יחידות.

בנוסף לייצור בארצות הברית הפורד מאבריק יוצרה והורכבה בקנדה, ברזיל וונצואלה.

מחירה של הפורד מאבריק, בגרסת 2 דלתות סדאן קופה בארצות הברית היה בשנת 1969 1,995 דולר.

הפורד מאבריק, 2 דלתות קופה שווקה במדינת ישראל.

==דגמים==
* 2 דלתות סדאן, קופה 
בעל תמסורת אוטומטית ומנוע במגוון נפחים 2.3/2.8/3.3/4.1
* 2 דלתות סדאן סטאליון- תמסורת אוטומטית ומנוע בנפח 5.0
* 2 דלתות "sprint" -בעל תמסורת ידנית ומנוע בנפח 4.1(דגם הספורט קופה הקודם לגראבר)
* 2 דלתות grabber מאוגוסט 1972- בעל תמסורת ידנית ומנוע בנפח 5.0
* 4 דלתות סדאן (משנת 1973)
* סטיישן (משנת 1978 בברזיל בלבד)

==מפרט טכני ומידות==
* מנוע: 4 צילינדרים בנפח 2300(דגם זה יוצר ושווק בברזיל בלבד)
* מנוע: 6 צילינדרים, 2,800 סמ"ק
* מנוע: 3,300 סמ"ק
* מנוע: 4,100 סמק
* מנוע: 8 צילינדרים, 5,000 סמ"ק
* תמסורת אוטומטית
* תמסורת ידנית (לדגמי "grabber" שיוצר החל אוגוסטט 1972)
* תמסורת ידנית (לדגמי "gt" המקביל לגראבר ששווק ויוצר בברזיל בלבד)
* אורך הרכב - לגרסת 2 דלתות: 4,557 מ"מ, בשנים 1970–1972)
* אורך הרכב - לגרסת 2 דלתות: 4,750 מ"מ בשנים 1974-1977
* אורך הרכב - לגרסת 4 דלתות: 4,925 מ"מ
* רוחב - 1,791 מ"מ
* גובה - לגרסת 2 דלתות 1,359 מ"מ
* גובה - לגרסת 4 דלתות 1,356 מ"מ
* משקל לגרסת 2 דלתות - 1,320 ק"ג
* משקל לגרסת 4 דלתות - 1,366 ק"ג
* בגרסת 4 דלתות - גג ויניל כאופציה

==ראו גם==

* פורד

==לקריאה נוספת==

* [https://www.youtube.com/watch?v=X6M2utmjg10 פורד מאבריק ](3:21 דקות), יו-טיוב
* [https://www.youtube.com/watch?v=bk9hHIc15bU פורד מאבריק ] (12:39 דקות), יו-טיוב
* [https://translate.google.co.il/translate?hl=iw&sl=en&u=http://www.maverick.to/&prev=search פורד מאבריק באתר מידע ]

== קישורים חיצוניים ==

קטגוריה:מכוניות קופה
קטגוריה:מכוניות סלון
קטגוריה:דגמי מכוניות שהושקו ב-1969
מאבריק
קטגוריה:מכוניות אמריקאיות
קטגוריה:כלי רכב המורכבים בברזיל
קטגוריה:כלי רכב המורכבים בקנדה
אפקט חדירות ואצירה מוגברת

אפקט חדירות ואצירה מוגברת (EPR = enhanced permeability and retention) הוא התכונה של רקמה סרטנית לקלוט מקרו-מולקולות בגדלים מסוימים, בדרך כלל ליפוזומים וננו-חלקיקים, הרבה יותר מאשר רקמות נורמליות. התופעה מוסברת בכך שעל מנת לגדול במהירות, תאים סרטניים יוצרים הרבה כלי דם לספק להם את התזונה הנדרשת להם לגדילה. כלי דם אלו פגומים במבנה שלהם, באופן שמאפשר חדירה קלה יחסית של מקרו-מולקולות לתוכם. כלי דם אלו מצופים בתאי אנדותל עם חורים רחבים, נעדרי שכבת שריר חלק השכבה, או עם קולטני אנגיוטנסין II לקויים. יתר על כן, רקמות סרטניות בדרך כלל נעדרות ניקוז לימפטי יעיל. 

האפקט מנוצל בשיטות של שיגור תרופות להובלת תרופות בתוך ליפוזומים ונשאים אחרים אל רקמות סרטניות. האפקט גם משמש להובלת צבענים לרקמות סרטניות לצורך דימות גידולים סרטניים.

התופעה מופיעה במקרו-מולקולות הגדולות מ 40-50kDa ומביאה להצטברות של פי 10-200 מקרו-מולקולות ברקמה סרטנית מאשר ברקמה רגילה. המקרו מולקולות נשארות ברקמה הסרטנית לזמן ממושך שיכול להיות מעל 24 שעות. 

==היסטוריה==
האפקט זוהה בשנות ה-80 של המאה ה-20 על ידי הירוהי מיידא וצוותו שגילו הצטברות רבה של מקרו-מולקולות באתרים של גידולים סרטניים ועשו ניסויים לבחינת האפקט בגדלים שונים של מולקולות. 

== הערות שוליים ==

קטגוריה:אונקולוגיה
בניין הקונסוליה האתיופית

הקונסוליה האתיופית בסמוך לבנייתה
הבניין בשנת 2012 
[[פסיפס האריה, סמל הקיסרות האתיופית, בחזית הבניין]]
בניין הקונסוליה האתיופית הוא בניין דירות ברחוב הנביאים 38–40 בירושלים ששימש בעבר כקונסוליה של אתיופיה.

==היסטוריה==
הבניין נבנה בשנים 1925–1928 על ידי זאודיתו, קיסרית אתיופיה ששלטה באתיופיה החל משנת 1916 והיה מיועד לבית עבורה לכשתבוא לגור בארץ הקודש. לאחר בניית הבניין הוחלט לשכן בקומתו התחתונה את הקונסוליה האתיופית ולהסב את שתי הקומות העליונות לדירות מגורים להשכרה. עוד נקבע ששליש מההכנסות מהשכרת הדירות יוקדשו למנזר האתיופי בירושלים.

למרות כיבוש אתיופיה ב-1936 במלחמה האיטלקית-אתיופית השנייה המשיכה הקונסוליה לספק שירותים דיפלומטיים עד הוראת מושל ירושלים בינואר 1939 לקונסוליה לא להניף את דגל אתיופיה על המבנה ועל הפסקת עבודתה כקונסוליה<ref>
.</ref><ref>.</ref><ref>.</ref>. לאחר החלטה זו תבעה הקונסוליה האיטלקית לבעלות על הבניין<ref>.</ref>, ובית המשפט של המנדט מינה בנובמבר ממונה על הבניין עד לבירור העניין<ref></ref>, אך עקב הצטרפות איטליה למלחמת העולם השנייה נסגרה הנציגות האיטלקית בירושלים, ותביעתה נמשכה<ref></ref>. 

בדצמבר 1940 הודיעה ממשלת בריטניה על ביטול ההכרה בכיבוש האיטלקי והחזרת הרכוש האתיופי לידי ממשלת אתיופיה<ref>.</ref>, אך הקונסוליה לא נפתחה עד יולי 1945<ref></ref>. הקונסוליה שכנה לתקופה קצרה בחדר מלון שכור, עד להשבת הרכוש האתיופי, שהיה ברשות איטליה ובחסות הקונסוליה הספרדית בירושלים לאחר סגירת הקונסוליה האיטלקית בעיר<ref>.</ref>.

במהלך ראשית מלחמת העצמאות הותקפו נציגי הקונסוליה ורכושה במספר מקרים: ב-18 במרץ 1948 נחטפה בת סגן הקונסול האתיופי בירושלים על ידי משמר העם, שחקרוה ושחררוה לאחר מספר שעות<ref></ref>, והקונסוליה עצמה, יחד עם הכנסייה האיופית, נפגעו בהפגזות הלגיון בראשית יוני<ref></ref>. הקונסול האתיופי עזב את הארץ בראשית המלחמה. 

ב-1956 הסדרו ישראל ואתיופיה יחסים דיפלומטיים, והקונסול האתיופי הגיש כתב האמנה למשרד החוץ והואמן על כלל שטח ישראל<ref></ref><ref></ref>.

ב-1961 מסר הקונסול האתיופי, טקלה צדיק מקוריה לשרת החוץ גולדה מאיר את הכרתה המלאה של ממשלת אתיופיה בישראל<ref></ref>. 

במאי 1969 הותקף הקונסול האתיופי בעת שביקר בקאסר אל-יהוד שבסמוך לירדן בירי ירדני<ref></ref>.

בשנת 1973, בעקבות מלחמת יום הכיפורים, ניתקה אתיופיה את יחסיה עם ישראל (היחסים חודשו בסוף שנות ה-80 אך הקונסוליה לא נפתחה מחדש)<ref name=":0"></ref> ומאז הבניין כולו משמש כבניין דירות. 

הקונסול האתיופי האחרון להשתמש במבנה היה יפתח דימיטרוס.<ref name=":0" />

==הבניין==
המבנה המפואר הוא בן שלוש קומות ומרתף ובו שתי כניסות וכתשעים חדרים. בחזיתו קבועים שני פסיפסים צבעוניים המכילים כתובות וסמלים של הקיסרות האתיופית. בפסיפס הקבוע בראש הבניין מופיע אריה עם כתר ושרביט ובפסיפס הקבוע מעל הכניסה הראשית מופיע כתר ושנת הבניה – 1920 (לפי הלוח האתיופי, שנת 1928 לפי הלוח הגרגוריאני). בנוסף מופיעה הכתובת בשפת הגעז: המהווה סיסמה של המשפחה המלכותית.

==לקריאה נוספת==
* דוד קרויאנקר, רחוב הנביאים שכונת החבשים ושכונת מוסררה, כתר הוצאה לאור והוצאת יד יצחק בן צבי, 2000. עמ' 86–89.

==קישורים חיצוניים==

* , עמ' 429

==הערות שוליים==

קטגוריה:רחוב הנביאים
קטגוריה:אתרי מורשת במחוז ירושלים
קטגוריה:יחסי אתיופיה–ישראל
דייגו פרוטי

דייגו פרוטי (נולד ב-26 ביולי 1988) הוא כדורגלן ארגנטינאי המשחק בעמדת הקשר הקיצוני ולעיתים בעמדת הקשר ההתקפי.

==קריירת מועדונים==
פרוטי הצטרף בקיץ 2007 מדפורטיבו מורון מעיר הולדתו לסביליה. תחילה הוא שיחק בסביליה אתלטיקו, קבוצת המילואים של סביליה, שבאותה עונה בדיוק העפילה לליגת המשנה בספרד. ב-15 בפברואר 2009 פרוטי רשם את הופעת הבכורה שלו בקבוצת האם, כשנכנס כמחליף לרבע השעה האחרונה בניצחון 0–2 על אספניול. השער הראשון שכבש הגיע ב-23 במאי נגד דפורטיבו לה קורוניה בדקה ה-90, שער שהבטיח את המקום השלישי בליגה הספרדית ושלח את הקבוצה למפעל הליגה האירופית.

בעונת 2009/10 פרוטי זכה במקום בהרכב הפותח על חשבונו של דייגו קאפל. ב-16 במרץ 2010 הבקיע נגד צסק"א מוסקבה במסגרת ליגת האלופות, שער שלא הספיק לסביליה כדי לעלות לשלב רבע הגמר.

פרוטי רשם 58 הופעות בכל המסגרות במדי סביליה בין השנים 2011 ל-2014, כשבחלק ניכר מהזמן היה פצוע.

ב-2 ביולי 2014 פרוטי חתם לארבע שנים גנואה מהליגה האיטלקית. את הופעת הבכורה שלו רשם ב-31 באוגוסט בהפסד 1–2 לנאפולי.

ב-1 בפברואר 2016 הושאל לרומא בעבור מיליון אירו עם אופציה רכישה, שהאחרונה יכולה לממש בעבור 9 מיליון אירו. את השער הראשון שלו בקבוצה הבקיע שישה ימים בלבד לאחר ההצטרפות בניצחון הבית 1–2 על סמפדוריה. בסוף אותו חודש המועדון החליט לממש את אופציית הרכישה והחתימה אותו עד ליוני 2019.
ב-7 בדצמבר 2017 האריך פרוטי את חוזהו במועדון עד לשנת 2021.

ב-5 באוקטובר 2020, פרוטי חתם לשנתיים בפנרבחצ'ה הטורקית עם אפשרות לשנה נוספת.

ב-2 בפברואר 2022 חתם בסלרנטינה מהסרייה א'. חמישה ימים לאחר מכן ערך את הופעת הבכורה בתיקו 2-2 עם ספציה.

==נבחרת ארגנטינה==
ב-9 בנובמבר 2009 פרוטי זומן לנבחרת ארגנטינה. את הבכורה במדי הנבחרת ערך חמישה ימים לאחר מכן כשנכנס ל-10 הדקות האחרונות כמחליף של ליונל מסי בהפסד 1–2 במשחק הידידות נגד ספרד.

==תארים==
;סביליה
* הליגה האירופית (1): 2013/14
* גביע המלך הספרדי (1): 2009/2010
* הסופר קאפ הספרדי
** סגנות (1): 2010

==קישורים חיצוניים==

==הערות שוליים==

קטגוריה:חלוצי כדורגל ארגנטינאים
קטגוריה:כדורגלנים ארגנטינאים
קטגוריה:כדורגלני נבחרת ארגנטינה
קטגוריה:כדורגלני בוקה ג'וניורס
קטגוריה:כדורגלני סביליה
קטגוריה:כדורגלני גנואה
קטגוריה:כדורגלני רומא
קטגוריה:כדורגלני פנרבחצ'ה
קטגוריה:כדורגלני סלרניטנה
קטגוריה:ארגנטינאים שנולדו ב-1988
פיאט X1 / 9

פיאט X1 / 9, ברטונה 
פיאט X1 / 9 
פיאט X1 / 9, קבריולה, מבט מבפנים 
פיאט X1 / 9, סמל ברטונה על חזית פיאט X1 / 9, ברטונה 
פיאט X1 / 9 היא מכונית ספורט דו מושבית, יוצרה על ידי חברת פיאט האיטלקית, משנת 1972–1982 ובגרסת ברטונה משנת 1982–1989. בשנת 1974 זכה דגם ה"פיאט X1 / 9" במקום השני בתחרות מכונית השנה באירופה. 

בגרסת פיאט X1 / 9 יוצרו 140,500 יחידות, ובגרסת ברטונה 19,500 יחידות.

הדגם היורש לפיאט X1 / 9 היה הפיאט ברקטה.

==מפרט טכני ומידות==

* מנוע מרכזי - אחורי, 4 צילינדרים, 1,290 סמ"ק המפיק 63 כ"ס
* מנוע 1,498 סמ"ק המפיק 67 כ"ס (משנת 1978)
* תמסורת ידנית - 4 מהירויות
* תמסורת ידנית - 5 מהירויות
* אורך הרכב - 3,830 מ"מ
* גובה - 1,170 מ"מ
* רוחב - 1,570 מ"מ
* משקל - 880-962 ק"ג

== תמונות ==
<gallery>
קובץ:1977 Fiat X1-9 (7603075566).jpg|פיאט X1 / 9 
קובץ:9 japan.jpg|פיאט X1 / 9 
קובץ:FiatX19EngineBay.jpg|מנוע מרכזי, פיאט X1 / 9 
קובץ:1977 Fiat X1-9 interior (7603076686).jpg|פיאט X1 / 9, שנת 1977 
קובץ:Sortie Soupapes dégrippées 07-04-2013 - Fiat X1-9 - arrière.jpg|פיאט X1 / 9
קובץ:Fiat X1-9 (4548859888).jpg|פיאט X1 / 9 
קובץ:Bertone X1-9 1982 Torino LSideFront SNFSI FOF 15April2010 (14628243144).jpg|פיאט X1 / 9 ברטונה 
קובץ:2011 Rolling Sculpture Car Show 28.jpg|פיאט X1 / 9 

</gallery>

==ראו גם==
* פיאט
* פיאט Barchetta

==לקריאה נוספת==
* [https://www.youtube.com/watch?v=Ypk3z5LCjsQ פיאט X1 / 9 ברטונה ] (2:01 דקות), יו-טיוב
* [https://www.youtube.com/watch?v=7RvtVTQtC3A פיאט X1 / 9 שנת 1972-1982 ] (3:01 דקות), יו-טיוב
==קישורים חיצוניים==

 (ברטונה)

קטגוריה:מכוניות ספורט
קטגוריה:מכוניות קבריולה
X1 /9
קטגוריה:דגמי מכוניות שהושקו ב-1982
קטגוריה:כלי רכב איטלקיים
שומרוגרמה

שומרוגרמה היא השימוש של כתב יתדות שומרי בתו או בקבוצת תווים כאידאוגרמה או כלוגוגרמה, ולא כסימן המייצג הברה, כפי שמיוצג בייצוג הגרפי של שפות מלבד שומרית, כגון אכדית או חתית. שומרוגרמות מתועתקות לרוב לאלפבית לטיני באותיות גדולות, כשנקודות מפרידות בין הסימנים. בצורה דומה, מילה כתובה אכדית שנעשה בה שימוש אידאוגרפי לייצוג שפות שאינן אכדית, נקראת אכדוגרמה.

סוג זה של לוגוגרמה מאפיין, במידה רבה או פחות, כל שימוש במערכת המסופוטמית של כתיבה בכתב יתדות בשפה שאינה שומרית. תדירות השימוש בשומרוגרמות במערכות של שפות אחרות משתנה בהתאם לתקופה, לסגנון הכתיבה ולסוגת הכתיבה.

השם של סימן כתב היתדות הנכתב באותיות לטיניות גדולות הוא מוסכמה אשורולוגית מודרנית. לרוב הסימונים הלטיניים מספר אפשרויות הגייה בשומרית. קוראי טקסטים אשוריים וחתיים המשתמשים בשומרוגרמות אלו אינם מודעים בהכרח לשפה השומרית הנכתבת, מפני שהשומרוגרמות מתפקדות כאידאוגרמות או כלוגוגרמות שבעת הגייתן מוחלפת ההגייה או המילה השומרית המקורית במילה בעלת הגייה שונה בשפת הטקסט.

לדוגמה, שמו של האל הבבלי מרדוך (Marduk) נכתב באמצעות השומרוגרמות <sup>d</sup>AMAR.UTU. השם החתי קורונטה נכתב בשומרוגרמות כ-<sup>d</sup>LAMMA, כש-"LAMMA" היא המילה השומרית ל"אייל", שמזוהה עם האלוהות הלווית קורונטה.

במכתבי אל-עמארנה מוזכרת "בעלת האריות" , שמה של המלכה האם הבבלית, והוא מאוית NIN.UR.MAH.MEŠ. בעוד המשמעות, "בעלים/הגבירה (NIN) של האריות (UR.MAH.MEŠ)", היא ברורה, ההגייה היא אשורית ויש צורך בהשערה על מנת למצוא את דרך ההגייה המקורית.

==קישורים חיצוניים==

==הערות שוליים==

קטגוריה:ספרות שומר
קטגוריה:אשורולוגיה
קטגוריה:ספרות מסופוטמית
שלושת הפאשות

שער העיתון איקדאם מ-4 בנובמבר 1918 המבשר על המלטות "שלושת הפאשות" מטורקיה
שלושת הפאשות הוא הכינוי שניתן לטריומווירט שהוביל את האימפריה העות'מאנית במלחמת העולם הראשונה: מהמט טלעת פאשה - שר הפנים (ומ-1917 הווזיר הגדול), איסמעיל אנוור פאשה - שר המלחמה ואחמד ג'מאל פאשה - שר הימייה. שלושתם נשאו בתואר פאשה.

== רקע ==
ב-1908 התחוללה באימפריה העות'מאנית 'המהפכה החוקתית', שהובלה על ידי תנועת הטורקים הצעירים אשר נחלקה בתוכה בין הפלג הליברלי שדגל באימוץ דפוסי ממשל פלורליסטים ובין אלמנטים מהקצונה העות'מאנית הבכירה שדגלו בקו לאומני וחלקם גם לאומני-דתי. ב-1909 הודח הסולטאן עבדול חמיד השני. ב-1913 לאחר הכישלון העות'מאני במלחמת הבלקן הראשונה התחוללה הפיכה שהובלה על ידי הלאומנים מקרב מועצת האיחוד והקידמה. לאחר שינוי חקיקה הפכה מועצת האיחוד והקידמה למפלגת השלטון היחידה המותרת באימפריה. ניהול האימפריה העות'מאנית התבצע למעשה על ידי הטריומווירט שכלל את שלושת המנהיגים של מועצת האיחוד והקידמה, אשר היו ידועים בשם "שלושת הפאשות". 

== מלחמת העולם הראשונה ורצח העם הארמני ==
הטריומווירט הנהיג את האימפריה העות'מאנית במהלך מלחמת העולם הראשונה. בעקבות השתדלותו של אנוור פאשה, הצטרפו העות'מאנים למלחמה לצידם של מעצמות המרכז - גרמניה והאימפריה האוסטרו-הונגרית. במהלך מלחמת העולם הראשונה לקח אנוור פאשה תחת פיקודו את הארמייה השלישית ובראשה יצא למסע מלחמה כושל בקווקז, תוך שהוא מפקיד את הארמייה הרביעית בידיו של אחמד ג'מאל פאשה, שהוביל את המתקפה הכושלת על תעלת סואץ והפך למושל הצבאי של סוריה וארץ ישראל במהלך המלחמה. לשלושה מיוחסת אחריות אישית לרצח העם הארמני, אך מי שפעל בתחום זה באופן מיוחד היה טלעת פאשה, החתום על שני הצווים העיקריים שהובילו לגירוש הארמנים למחנות ריכוז ולרציחתם (גירוש האינטלקטואלים הארמנים מאיסטנבול ב-24 באפריל 1915 ו"חוק הטרנספר" (תחכיר) ב-30 במאי אותה שנה) ומי שפיקח וזירז אישית את הוצאתם לפועל. במהלך המלחמה לחץ טלעת לזירוז הגירוש וההשמדה עוד במהלך המלחמה, כיוון שלאחר מכן יהיה קשה הרבה יותר לבצעם, ושיגר אישית פקודות לדרגי הביצוע בשטח. ב-3 בנובמבר 1918 נמלטו "שלושת הפאשות" בצוללת גרמנית והוברחו לברלין. בריחתם, ובייחוד בריחתו של טלעת הפטריוט, הכתה בהלם את הציבור הטורקי. ב-13 בנובמבר נכנסו הבריטים לקונסטנטינופול. 

== לאחר המלחמה ==
במהלך משפט שניהל הסולטן מהמט השישי בחסות בריטית, על מנת לדון בנסיבות כניסת טורקיה למלחמה וביצוע רצח העם הארמני, העידו קצינים רבים, שהפנו אצבע מאשימה לשלושת הפאשות ולטלעת פאשה בפרט. ב-5 ביולי 1919 נדונו השלושה שלא בפניהם להוצאה להורג. טלעת פאשה וג'מאל פאשה נרצחו ב-1921 וב-1922 (בהתאמה) במבצע נמסיס על ידי הפדרציה המהפכנית הארמנית ואילו אנוור פאשה נהרג ב-1922 במהלך מלחמת האזרחים ברוסיה.

==הערות שוליים==

קטגוריה:רצח העם הארמני: אישים
קטגוריה:האימפריה העות'מאנית במלחמת העולם הראשונה
קטגוריה:פוליטיקאים עות'מאנים במלחמת העולם הראשונה
קטגוריה:האימפריה העות'מאנית: אישים
קטגוריה:האימפריה העות'מאנית: היסטוריה
קטגוריה:מועצת האיחוד והקידמה
קוף עכביש

קוף העכביש (שם מדעי: Ateles) הוא סוג של קוף ממשפחת קופי עכביש המצוי באמריקה הדרומית ואמריקה המרכזית. הוא קיבל את שמו עקב זנבו הארוך היכול להיתפס על ענפים בעודו נתלה הפוך, מה שמזכיר עכביש היורד מטה על קור.
== מאפיינים ==
אורכם של קופי העכביש עד 90 ס"מ ומשקלם עד 11 ק"ג לזכרים ועד 9.5 ק"ג לנקבות. הם בעלי פרווה כהה ופנים בעלי לחיים קטנות, אדומות או לבנות. הגבות בולטות וצבעוניות והפה קטן. הם בעלי זרועות ארוכות היכולות להתכופף בעלי זנב ארוך וגמיש היכול ללפות ענפים.

קופים אלה חיים בחבורות קטנות הנעות על גבי ענפים ביערות הגשם של אמריקה הדרומית ולעיתים גם קופצים מעץ לעץ. הם אוכלי כל הניזונים בעיקר מפירות ומאגוזים וגם מעלים, זרעים, פרחים, דבש, ביצים וחרקים. הם יורדים לקרקע לעיתים נדירות.

==מיון==
*סוג קוף עכביש (Ateles)
**מין קוף עכביש שחור-יד (Ateles geoffroyi)
**מין קוף עכביש אדום-פנים (Ateles paniscus)
**מין קוף עכביש לבן-פנים (Ateles blezebuth)
**מין קוף עכביש שחור-ראש (Ateles fusciceps)
**מין קוף עכביש לבן-לחיים (Ateles marginatus)
**מין קוף עכביש חום (Ateles hybridus)
**מין קוף עכביש שחור-פנים (Ateles chamek)

==קישורים חיצוניים==

* 

קטגוריה:בעלי חיים שתוארו ב-1806
קטגוריה:קופי עכביש
קטגוריה:טקסונים שתוארו בידי אטיין ז'ופרואה סנט-אילר
מורוקי

מורוקי (שם מדעי: Brachyteles) הוא סוג של קוף הכולל שני מינים שהם הגדולים שבקופי העולם החדש ושניהם אנדמיים לברזיל ומצויים בסכנת הכחדה.

== מאפיינים ==
אורכם של קופים אלה 45–80 ס"מ ומשקלם 9–15 ק"ג והם הגדולים שבקופי העולם החדש. המין הדרומי גדול מהמין הצפוני והזכרים גדולים מהנקבות. הם בעלי פרווה זהובה וראשים כהים עם רעמה. הם בעלי גוף צמרי עם זנב ארוך ולפתני המזכיר את קוף העכביש. המורוקים נוהגים ללפות את זנבם ולהשתלשל מטה בחיפושם אחר מזון ביערות הגשם הטרופיים.

הם ניזונים בעיקר מעלים אך יאכלו גם פירות, זרעים ואגוזים, גבעולים ופרחים.

בניגוד לקופים אחרים, הם פוליגמיים ומתרבים עם מספר גבוה של נקבות והם גם אינם טריטוריאליים.

== מינים ==
*מורוקי דרומי (Brachyteles arachnoides)
*מורוקי צפוני (Brachyteles hypoxanthus)

==קישורים חיצוניים==

* 

קטגוריה:בעלי חיים שתוארו ב-1806
קטגוריה:טקסונים שתוארו בידי אטיין ז'ופרואה סנט-אילר
קטגוריה:קופי עכביש
קטגוריה:ברזיל: יונקים
צמרן

צמרן (שם מדעי: Lagothrix) הוא סוג קוף ממשפחת קופי עכביש החי ביערות גשם טרופיים באמריקה הדרומית. בסוג זה ישנם 4 מינים.

== מאפיינים ==
כל המינים גדולים יחסית ושוקלים בממוצע 7 קילוגרם, כשהזכרים שוקלים בממוצע 45% יותר מהנקבות, אבל שני הזוויגים באותו גודל. הם בעלי פרווה חומה עד שחורה והפרווה עבה מאוד. הראשים כהים וכפות הרגליים שלהם ורודות. הזנב ארוך וגמיש ועוזר ללפות ענפים ביער. לעיתים הם גם הולכים על הקרקע.

אלו קופים חברתיים הנעים בקבוצות קטנות ביער (10–45 פרטים בקבוצה). הם מתפצלים לקבוצות קטנות יותר כשיש תחרות על מזונות. מזונם מורכב מעלים, פרחים, זרעים, פירות, ביצים וחסרי חוליות. אלו קופים פוליגמיים, וכל זכר מזדווג עם כמה נקבות וכן להפך.

לקופים אלה מספר טורפים טבעיים - היגואר, הפומה, האוצלוט וחתולים קטנים נוספים וכן עיט ההרפיה, קונדוריים ונחשים גדולים. עם זאת האויב העיקרי שלהם הוא האדם הצד אותם והורס את יערות הגשם.

==מינים==
* צמרן חום (Lagothrix lagotricha)
* צמרן אפור (Lagothrix cana)
* צמרן קולומביאני (Lagothrix lugens)
* צמרן כסוף (Lagothrix poeppigii)

==קישורים חיצוניים==

* 

קטגוריה:בעלי חיים שתוארו ב-1812
קטגוריה:קופי עכביש
קטגוריה:טקסונים שתוארו בידי אטיין ז'ופרואה סנט-אילר